**Tisztelt !**

*„A tudományos diákköri (TDK) mozgalom a magyar felsőoktatás legszélesebb bázisú, legátfogóbb tehetséggondozási formája, az önképzés, az elitképzés és a tudóssá nevelés színtere”* – a mozgalom önmeghatározása alapján. Az Országos Tudományos Diákköri Tanács (OTDT) a kultúráért és innovációért felelős miniszter, valamint az MTA elnökének fővédnökségével meghirdeti a 37. OTDK-t, és az Agrártudományi szekció megrendezésére a Sapientia EMTE-t kéri fel.

A Sapientia EMTE az önálló erdélyi magyar felsőoktatás meghatározó intézményeként elkötelezett résztvevője az összmagyar felsőoktatási együttműködésnek, amit bizonyít a marosvásárhelyi karon 2023-ban, Erdélyben első alkalommal megrendezett Informatikatudományi szekció.

A székelyföldi és általában az erdélyi agrár- és élelmiszergazdaság a hagyományos és innovatív technológiák, termékek, ízek olyan fúzióját valósítja meg, ami a sajátos környezeti és egyéb adottságok mellett is – más hazai iparágaktól eltérően – versenyképessé teszi. Ehhez a fejlődéshez kíván hozzájárulni a Sapientia EMTE több karán a szakkínálat, az agrár-, a kertész- és az élelmiszermérnökön keresztül az agrárközgazdászig.

Ebben a kontextusban nagy jelentőséget tulajdonítunk a 2025. április 24-25-én, a Csíkszeredai Karon megvalósuló Agrártudományi OTDK-nak, amelynek keretében, a 250 diák és 150 agrárszakember részvételével létrejövő konferencia eredeti céljainak elérésén túl, lehetőséget teremtünk a versenyt támogató agrár- és élelmiszeripari cégek vezetőinek és a magyarországi felsőfokú agrároktatás és kutatás vezető szakemberei közötti szakmai kapcsolatok építésére is.

Mindez nem lenne megvalósítható az érintett cégek és intézmények anyagi támogatása nélkül, amit pénzben és termékben lehet nyújtani az alábbi táblázatban feltüntetett kategóriák mentén:

|  |  |
| --- | --- |
| Támogatói kategória | Támogatási összeg |
| **Gyémánt fokozat** | **20.000 RON** |
| **Főtámogató** | **15.000 RON** |
| **Támogató** | **10.000 RON** |

Köszönjük a figyelmét, pozitív válasza esetén megkeressük!

Csíkszereda, 2024. november 22.



dr. Tonk Márton egyetemi tanár dr. Lázár Ede

Rektor Agrártudományi OTDK ügyvezető elnök